A NETFLIX SAJÁT GYÁRTÁSÚ SOROZATA
SPANYOL JEGYBANK 5 ÉVVEL A D-NAP ELŐTT
Jó napot!
Jó reggelt, kisasszony!
Don Mario Urbanejával, a jegybank kormányzójával
van megbeszélésem.
Alfredo Kesmann, a Rating Trust Corporationtől.
Foglaljon helyet!
Nagyon kedves, köszönöm.
- Elnézést, ön hova megy? - Jó napot!
És ön?
Találkoztunk már?
Azt kérdeztem, hova megy.
A kormányzóhoz jöttem.
És ön hová megy, sétálni?
Szép napunk van.
Azt mondták, várjon odalent. Valaki felkíséri.
De nem jött senki, és feljöttem. Ismerem az utat.
- Señor Kesmann. - Én volnék.
- Örvendek. - Hogy van?
Sajnálom a várakozást.
- Rövidesen fogadja önt. - Remek.
- Kövessen! - Köszönöm.
- Szép napot! - Elkísérem.
Kérem!
Pihenj, drágám!
Ön az?
Én végzem a sürgősségi ápolást. Ne aggódj, ápolónő voltam.
Kimegyek a mosdóba, de itt vagyok.
Köszönöm.
Korcs!
Mondtam, hogy megöllek.
Merre ment?
Rio, merre ment?
Basszus, Rio!
Merre ment?
Fel a lépcsőn.
Stockholm, Denver, itt maradtok. Ne engedjétek az ajtó közelébe!
Ha a túszok elszöknek, cseszhetjük.
- Értettük. - Gyerünk!
- Helsinki, Bogotá, velem jöttök. - Gyerünk!
Mindenki álljon fel, a kurva életbe!
Mi az?
Nairobi. Valami baj van. Futás!
Nairobi!
- Tarts ki! - Nairobi!
Nairobi!
Nairobi, tarts ki!
Megpróbálta megfojtani. A pulzusa 162 volt.
- Nairobi. - Nairobi.
Nyugalom!
Lélegezz!
- Lélegezz! - Gandía megszökött.
Bogotá!
Te Nairobival maradsz.
Ha visszajön, agyonlövöd, megértetted?
Helsinki, menj utána!
- Vigyázz rá! - Barátnőm.
Mostantól megváltoznak a szabályok. Senki nem áll fel,
mozdul meg, vagy eszik, csak ha kap egy rohadt parancsot!
Ezt cseszhetitek, Denver.
- Kurvára cseszhetitek. - Ezt nem hiszem el.
- Mondtál valamit, Arturito? - Igen.
Már nem vagytok legyőzhetetlenek.
Nem vagytok legyőzhetetlenek.
Nem legyőzhetetlenek!
Fogd be, Arturo!
Vagy mi lesz?
Vagy kiürítem a tölténytárat a kibaszott fejedbe.
- Megváltoztak a dolgok. - Igen.
Itt vagyunk, és most mi vagyunk az Ellenállás.
Amanda, Miguel, mi vagyunk az Ellenállás, ugye?
Mi vagyunk az Ellenállás. Ellenállás!
Ellenállás!
Ellenállás, egy fenét!
Mindenki a földre, a rohadt életbe!
Így van, Sergio.
Tudnunk kell, hogyan reagálnak a testőrök.
Hogyan reagálnak, mennyi idő, mire biztonságba helyezik a kormányzót,
hogyan szóródnak szét...
- Ez mind protokoll. - Ismerjük a protokollt,
megvan az elmélet, de elkélne egy kis gyakorlás.
És hogy szándékoztok ezt gyakorolni?
Előidézünk egy kisebb biztonsági válságot, amit bentről nézünk végig.
- Bemennél az oroszlán barlangjába? - Az oroszlán meg fog védeni.
Kinek adod ki magad?
Azt hiszik majd, hogy egy zseni.
Egy kockázatelemző a Rating Trust Corporationtől.
Előtte a Bacher & Bachernél dolgozott, azelőtt pedig a Standard and Risknél.
Egy zseniális fickónak fogjuk ellopni az identitását.
Egy spanyol pasi, aki több, mint 20 éve New Yorkban él.
Alfredo Kesmann.
Egy igazi lángész.
És van is pár nagyszerű javaslatunk az ország gazdaságát illetően.
- A kormányzó értékelni fogja. - Persze.
- Leülhetek? - Persze.
De akár állva is megvárhatná a kormányzót.
Ön a kormányzó biztonsági vezetője?
Úgy van.
Bizonyos szempontból mi ugyanazzal foglalkozunk.
Kockázatelemzők vagyunk.
Hasonlítunk egymásra, nem gondolja?
Nem. Egyáltalán nem hasonlítunk.
Én azért csinálom, hogy életeket mentsek.
Maga pedig pénzért.
Nem ugyanaz.
De, hasonlítunk.
Továbbá ön nagyon éber
és figyelmes.
Milyen veszélyt lát ebben az irodában, itt és most?
Csak kíváncsiságból.
Ha látnék valami veszélyt ebben a szobában,
már kiiktattam volna.
Nem gondolja?
Señor Kesmann.
- Jó napot! - Hogy van?
- Köszönöm, jól. - Leülünk?
Kérem!
Megkínálhatom egy kávéval, uram?
Egy Ceylon tea kardamommal isteni lenne,
- máskülönben bármilyen fekete tea. - Hozom.
Ha meginnék most egy kávét, attól bepörögnék.
Kezdheted a vallomást. Mehet!
Előtte még szeretnék tisztázni valamit.
Talán nem olyan fontos,
de folyamatosan ez jár a fejemben, és meg akartam kérdezni.
Ki vele!
Milyen érzés hazamenned?
Úgy értem, hazamész a munkából,
miután megkínoztál egy Rióhoz hasonló fiút,
akit napokig nem engedtél leülni,
egy szekrénynél is kisebb cellában,
a saját szarában és húgyában.
Ezek után hazamész Germánhoz.
Ez a kérdésem.
Teszel rá, hogy a sajtóban szörnyetegnek hívnak.
De Germán...
Germán jó ember.
Mit mond, amikor hazaérsz?
Megkérdezi, hogy: „Milyen napod volt, drágám?”
Te megcsókolod...
és megöleled.
Na és ő? Viszonozza a csókot és az ölelést?
Majd dugtok?
Szerintem biztosan undorodik tőled.
Az az igazság, hogy Germán már két hónapja nem ölelt meg.
Nem is csókol meg, és nem szeretkezünk.
Pontosabban, amióta elhamvasztattam.
Rátették a fehér lepedőt, levitték a kórházi hullaházba,
és onnantól nem volt több ölelés.
Miről beszélsz, Alicia?
Meghalt.
Rák.
Hasnyálmirigy.
Amire azt mondják, hogy két hónap, és tényleg két hónap.
Én híztam, ő egyre csak fogyott.
Én rózsaszín lettem, ő sárga.
Felemésztette őt.
Bennem az élet növekedett.
Őbenne meg a halál.
Ilyen a rák.
Tudod, mik voltak hozzám az utolsó szavai? Utolsó szavaival azt mondta...
„Kapcsold be a híreket!”
Azt hittem, mond majd valami beszédet,
mert tudod, milyen ékesszóló és fantáziadús volt.
Erre azt mondja: „Kapcsold be a híreket!” Tele volt nyomva morfiummal.
Gondolom, nem volt már magánál.
Aztán meghalt.
Nagyon sajnálom.
- Alicia, kimehetnénk egy pillanatra? - Igen, megyek.
Antoñanzas, te felügyeled Murillót.
Ne engedj be senkit!
Az isten szerelmére, hogyhogy nem szóltál eddig?
Mit nyertem volna vele?
Egy kis sajnálatot?
Jaj, Alicia...
Sajnálom, de nem hiszem, hogy alkalmas vagy most a vezetésre.
Ezt elviszem.
És ezt is.
Nyugi!
Csendben halj meg, ha lehet!
Helsinki!
Tarts ki! Bogotá!
Bogotá, gyere a könyvtárba!
Helsinki, tarts ki!
- Tarts ki! Bogotá. - Menj már!
Bogotá! Könyörgöm, tarts ki!
A könyvtárba, Bogotá!
Bogotá, gyorsan!
Segíts!
Tarts ki, Helsinki!
- Gyorsan! - Menj!
Tarts ki! Siess!
Tarts ki!
Vágd el a kötelet!
Tarts ki!
Vágd már el a kötelet, bassza meg!
Tarts ki!
Gandía!
A kurva anyádat!
Csend legyen, bassza meg! Azt mondtam, hogy mindenki kussoljon!
Amanda.
- Hogy érzed magad? - Jobban.
- Megnyugodtam kicsit. - Jól van.
Már visszamehetnénk a többiekhez.
Nem kell sietni. A lényeg, hogy jobban legyél.
- Jól van. - Hadd nézzem a pulzusod!
Ez még mindig nagyon gyors, Amanda.
Ez egy komoly pánikroham.
Pulzál a mellkasod?
- Egy kicsit igen. - Ez normális. Ez az egyik tünet.
Szerencsére
szereztem neked valamit.
Tessék.
Igazi csodaszer.
Vegyél be hármat!
- Nem lesz az erős? - Csak egy kicsit erősebb
a macskagyökérnél.
- Biztos? - Igen. Én volt, hogy négyet is bevettem.
- Jól van. - Rajta!
Egyesével.
- Köszönöm. - Semmiség.
Kérhetnék egy kis figyelmet?
Na mármost,
közületek sokan nem ismerték a férjemet,
Germánt.
De az ezredes szerint tudnotok kell,
hogy elhunyt.
Tamayo szerint nem vagyok alkalmas ennek a munkának az elvégzésére.
De az az igazság, hogy nálam senki sem alkalmasabb.
Senki.
Mert kurvára nem akarok hazamenni.
Sem kinyitni a hűtőt.
Sem a postaládát,
nehogy meglássam a nevét.
Sem a fényképeket.
Szóval én vagyok a kibaszott Deep Blue,
és percenként 200 millió taktikán agyalok a Professzor ellen.
Ez kell ennek a rablásnak.
És nekem úgyszintén.
Van bármi hozzáfűznivaló?
Nincs?
Akkor több vidámságot! Vissza dolgozni!
Rio.
Mi a fenéért nem lőtted le?
Nem tudom.
Lefagytam.
- Miért fagytál le, Rio? - Mert nem vagyok gyilkos, basszus!
Nem kell gyilkosnak lenni hozzá.
Nem tudok valakit mellkason lőni, majd úgy tenni, minden rendben.
Akkor lábon lövöd!
- Nem megy! - Akkor a mennyezetre!
A földre! Bárhová, csak maradjon nyugton!
Mondom, hogy nem tudtam, mert lefagytam!
Azt mondta, családos.
Fegyvertelen volt, nem tudtam rálőni.
Miért nem?
Halljuk, miért?
Nem ment neki, mert van egy kibaszott traumája!
Én megmondtam, te meg szartál rá!
És miattad most majdnem megölték Helsinkit és Nairobit.
Denver, elég volt!
Rio szólt nekünk.
És Helsinki és Nairobi élnek. Csak ez számít.
De ami ennél is fontosabb,
hogy szabadult ki?
- Te vitted ki Gandíát a mosdóba. - Igen.
- Jól tetted rá a bilincset? - Nyilván.
„Nyilván.”
Valami itt nyilván kurvára nem stimmel.
Tokió, hogy szökhet meg egy megbilincselt fickó?
Nairobi, neked van ötleted?
Neked van ötleted? Tessék?
Semmi, ugye? Itt valami nagyon bűzlik.
- Árulónak nézel? - Nem tudom, az vagy?
Nem! Szerinted az vagyok?
A mi hibánk.
Nem kellett volna olyat küldeni őrködni, akinek poszttraumás stressze van.
Rio nem áruló.
Ennél van sokkal súlyosabb gondunk is. Figyelj!
Gandía kapcsolatba léphet a külvilággal,
és indíthatnak összehangolt támadást bentről és kintről.
Mi a terv, Professzor?
Őt meg kell ölni.
Kit?
Ezt a pasit.
Nem vagyunk gyilkosok.
Akkor holttestek leszünk.
Megszabadulunk a testőröktől a rablás első órájában.
Ők mennek majd ki az államtitkokkal.
- Probléma megoldva. - Húzzatok ki a picsába!
Ez a seggfej nem fog kimenni.
Senki se mozduljon!
Nem fog engedelmeskedni.
És Santiago?
- Sikerült kijutnia a kis akció után? - Igen.
- Balesetnek lett feltüntetve. - Gyönyörű robbanás volt!
Elhoztam a legfrissebb országkockázati jelentést.
De... csak a jövő hónapban publikálják, nem?
Még dolgozunk rajta, de ez szinte már a végleges verzió.
Nem túl biztató.
Megnő az államadósság kockázati prémiuma.
- Van valami javaslata? - Hivatalosan banki likviditás,
inflációellenes intézkedések, a szokásos.
De a személyes véleményem, ami a jelentésben sosem szerepelne...
az arany.
- Tessék? - Növelje az aranytartalékait!
Ez az egyetlen, aminek az értéke emelkedni fog.
Hozassa a jegybank páncéltermébe! Csak ez fogja kisegíteni a piacon.
Majd meglátja.
A 2008-as válság egy vicc volt.
Közeledik az adósságválság.
Azt mondja nekem,
hogy az egész országos tartalékot egyetlen színre tegyem fel?
Nem, azt mondom, hogy tegyen a nyertes lóra:
az aranyra!
Mi volt ez?
Semmi baj, ne aggódjanak!
- Ez egy robbanás volt? - Minden testőrt az irodába!
Külső biztonság, itt Gandía.
Aktiváljuk a vörös protokollt. Le kell zárnunk az épületet.
- Valami kint? - Nem látok semmit. Hol volt a robbanás?
A pincében, uram. Lehet, hogy összegyűlt gáz volt.
Vettem. Nem zárunk le semmit. Lehet, ki kell üríteni az épületet.
Maximális biztonsági riadó! Mindenki vegye fel a mellényt! Mindenki!
Katonai fegyverei vannak. Esténket cirógatja őket, és reméli,
lesz lehetősége meghúzni a ravaszt.
A pasi zöld sapkás volt. Három éve végzi ezt a munkát.
De előtte a belügyminiszter személyes testőre volt.
Műveletekben vett részt Irakban és Libanonban.
De ezek csak a hivatalosak,
mert a hat év alatt, amíg a különleges erőknél volt,
nincs róla semmi a nyilvántartásban. Vagyis...
titkos műveletek és küldetések...
Ez a pasi egy gyilkos, Sergio.
Ez egy gyilkos.
Megvan a fegyvertároló?
Nem találjuk sehol. Mindenhol kerestük, de nyoma sincs katonai fegyvereknek.
Viszont a bilincsek a könyvtárban voltak.
- A rohadék egyedül vette le. - Mint egy gyerek Disneylandben.
Megöljük, vagy ő öl meg minket.
Én is láttam ám.
Egyenesen átláttam rajta.
Ha lehetőséget kap rá, lövöldözőset fog játszani.
A legapróbb veszélynél is cselekedjetek határozottan!
Önvédelemből,
de habozás nélkül.
Ő nem fog tétovázni.
Ez egy gátlástalan háborús veterán.
Kegyetlen.
És meg akar titeket ölni.
- Az irányító központ? - Megkötöm a kezüket,
hogy ne szeghessék meg a fegyverszünetet.
És emellett...
bebizonyítom, hogy jobbak vagyunk, mint valaha.
Jól van.
A lényeg, hogy lélegezz mélyen!
Nagyon jó. Mondj valamit, amit szeretsz!
- A tengert. - A tenger tökéletes ehhez a gyakorlathoz.
Csukd be a szemed!
Nagyon jó. És most, Amanda, képzeld el, hogy ez egy forró, nyári nap.
Te a tengerparton vagy,
a víz mellett,
és a hullámok verdesik a lábadat.
Érzed?
Igen, érzem.
Most egy gumimatracon lebegünk a víz felszínén.
A tengeri szellő...
a parton.
A nyár illata.
Kezdek álmos lenni.
Engedd, hogy magával ragadjon a tenger hangja!
A tenger a te bölcsőd, elringat.
A tenger...
Amanda.
Gyere!
Ha tárgyalni akar, nyomja meg az egyes gombot!
Ha megadná magát, nyomja meg a kettes gombot!
Ha megkérdezné, mit viselek, nyomja meg a kettős keresztet!
- Jókor hívom? - Igen.
Gyönyörű napunk van.
Ennek örülök, mert nem tudtam, hogy fogja fogadni a híreket.
Már elküldtem az exkluzív riportot egy hírlapnak.
Hamarosan hívják, hogy erősítse meg a fegyverszünet hírét.
És miért tennék ilyet?
Mert ha nem, kiszivárogtatom, hogy megrendezték Lisszabon kivégzését,
és hogy azóta illegálisan tartják fogva a sátorban, és nem viszik el bíróságra.
Ezek apróságok.
Megvannak a felvételek az álkivégzéséről.
Az a rohadék!
Azt is elmondhatnám nekik, hogy azon vitatkoznak, elfogják-e
a kislányt és a nagymamát Dél-Ázsiában. De kettőnk közt szólva,
ezzel már elkéstek.
A három CNI-ügynök a katipunani rendőr-főkapitányságon,
és a spanyol konzul, Señor Leopoldo Gis Bornay,
Manilába érkeznek, hogy koordinálják a műveletet...
Spórolja meg az adófizetők pénzét, maguknak pedig a szégyent.
Szereti hallgatni a saját hangját, ugye? Akár egy rádióbemondó.
Térjen a lényegre! Mi lenne az alku?
Bíznom kell a fegyverszünetben. Valaki az életéért harcol odabent.
A szavai már nem elegendőek.
Mondja meg a sajtónak!
Emellett jóakarata jeléül, és hogy javítson mindenki hangulatán,
beleértve a túszokét is, kérnék még egy utolsó apróságot.
A fegyverszünet híre percek alatt elöntötte az egész sajtót.
Jó volt a főcím.
De a fénykép még jobb:
a rendőrség hagyott nekünk nyolc paellát,
tizennégy kenyeret és két láda bort.
Úgy nézett ki, mint egy parti kezdete.
Csodás az illata, haver!
De odabent, mintha egy temetésre készültünk volna.
Amit nem látunk, az sokszor fontosabb, mint az, amit igen.
És Gandía, akinek jó esélye volt mindent elbaszni, láthatatlanná vált.
Az első emeletet Stockholm és Rio átnézte, semmi nyoma.
A pincék a vakfoltjaim. Helsinki menjen a keleti pincébe,
te a nyugatiba!
NINCS JEL
Tokió.
Elvesztettem a banki kamerák képét.
Mindet.
Magatokra vagytok utalva.
Amit nem látunk,
az sokkal nagyobb hatással van az életünkre.
Ápoló.
Nézzük, hogy állsz!
Pedig régen kicsit sem bíztam benned.
Miért nem?
Mert Palermo és Berlin bandájához tartozol.
És amiért olyan igazi spanyol macsó vagy.
Macsó, de jó erős fickó.
Akár egy erőd.
Ő érzékeny.
Beadom az injekciót, Nairobi drágám.
Még egyet?
- Tarthatnál kis szünetet! - Ez antibiotikum.
Fennáll a fertőzés veszélye.
Te vagy a legjobb, Paquita.
Én mondtam neki, hogy adja be.
Ha a páciens rendelte el...
Emlékszel, mikor azt mondtam,
hogy még bottal sem érnék hozzád?
Ezt még meggondolom.
Ez egyértelműen egy szándéknyilatkozat volt.
Ugye, Paquita?
Amikor...
a botos dolgot mondtad,
már akkor a tiéd voltam.
Most pedig lelki szemeimmel látlak,
ahogy fehérbe vagy öltözve.
„Akarom.”
- Egy pillanat... - A fogadás, barátok,
- pia... - Ne szaladjunk ennyire előre!
A nyolcadik gyereked nem tőlem lesz.
Amit nem látunk, annak a megszállottjává válunk.
Nincs itt.
Mert ha elszabadulnak a kételyek, nem könnyű megállítani őket.
Rio.
Miért nincsenek hegeid a kínzás után?
Még csak nem is fogytál.
Hogy szabadult ki Gandía?
Miért kérdezed ezt?
Mert hazudtál.
Miért nem mondtál el minden részletet a Professzornak a kínzásokról?
Miért csak nekem mondtad el?
Miért?
Hogy miért?
Miért nekem?
Mert itt ez a sok szar, ami nem hagy aludni.
Nem akartam emlékezni rá, sem hogy sajnáljanak.
Nem akartam elmesélni, hogy kétségbeesetten sírtam a koporsóban,
és hogy egyetlen vágyam az volt, hogy otthon lehessek a szobámban,
és megöleljem anyámat,
akiről azt hittem, soha nem fogja tudni, mi történt velem, mert még sírom sem lesz.
- Rio... - Annyit sírtam,
hogy rohamom lett, és bevertem a fejemet a koporsó fedelébe.
- Homok ment a szemembe, és csak sírtam. - Elég!
Ezt akartad? Ezt akartad hallani?
Bocsáss meg, úgy sajnálom!
Semmi baj.
Sajnálom.
Nyugalom!
Semmi baj.
De, van baj.
Sajnálom, annyira félek. Nem tudom, mit beszélek.
Teszek róla, hogy bízz bennem.
Rio.
Mit fogsz tenni?
Megölöm Gandíát.
Keresed, amit nem látsz.
De néha elfelejted, hogy a láthatatlan talán épp téged néz.
És akkor baj van.
Így már jobb. Igaz, drágám?
Milyen vidám lett mindenki most!
Nézd csak meg az arcukat!
Most már senki nem fog lázongani, drágám.
Csodálatos! Milyen gyönyörű alkímiát hoztatok létre
egy egyszerű paellával és sörrel.
Nagy tapsot a rablóknak!
Hagyd az esztelenkedést, és fogd be a pofád!
El kell engedned!
Bevertem a fejét.
És itt hagysz, kikötve, könnyű prédának. Ez rosszabb, mint a gyilkosság.
Miért ölne meg most, ha eddig nem tette?
Ne aggódj!
Épp most keressük őt.
Remek, ti már keresitek. Jó tudni.
Nagyon jó.
És azt is jó tudni,
hogy te vigyázol a gyerekekre az óvodában.
Nagyon bölcs döntés, nem?
Ki döntött így?
Riót választotta.
Az informatika Mozartjának adta ki,
hogy keresse meg Spanyolország legveszélyesebb hivatásos gyilkosát.
Zseniális.
Egy traumatizált kisfiúnak, aki még a ravaszt se tudja meghúzni.
És az exed kezét fogva sírdogál a bank titkos zugaiban.
Milyen bájos!
Egyesével fog lemészárolni.
Mikor fogod megérteni, hogy Tokió a főnök, bassza meg?
Most nem Nairobit kell megoperálni. Ez a túlélésről szól, tesó.
- Gyere ide, pajtikám! - Most meg mit akarsz?
Tudom, mennyire szereted Tokiót.
Sok mindenen mentetek keresztül.
De tényleg azt gondolod, hogy ő most a megfelelő vezető?
Tedd a szívedre a kezed!
Megbízol Tokióban?
El kell engedned, tesó.
Tudod, hogy így helyes.
Fel kell vinned. El kell oldoznod.
Gyerünk! Hé!
Kussolj már el!
Matías, te vagy a főnök.
Majdnem.
Rio!
Hová mész?
Megölöm ezt a szemétládát.
Állj meg! Mondom, állj meg!
Bocsáss meg az előbbiért!
Torkig vagyok az egésszel.
De abban biztos vagyok, hogy egy becsületes srác vagy.
Sosem árulnál el minket.
- Keressük meg azt a rohadékot! - Menjünk!
Halló, rendőrség.
Itt César Gandía,
a jegybank kormányzójának biztonsági vezetője.
Egy belügyminisztériumi védett vonalról hívom, látja ezt?
Igen, ez a jegybank vonala.
Pontosan. Kapcsolja a műveleti parancsnokságot
a bank előtt. Sürgősen.
- Halló? - Ez egy sürgős hívás.
- Itt César Gandía. - Ki?
A kormányzó biztonsági vezetője. Adja át Tamayo ezredesnek!
Igen, máris. Ezredes úr!
A kormányzó biztonsági vezetője az.
- Küldj ki mindenkit! - Hagyják el az irodát!
Tamayo ezredes beszél.
Ezredes úr, itt Gandía. Sikerült kiszabadulnom.
Honnan telefonál?
A pánikszobából.
A belső térfigyelő kamerákkal figyelem minden mozdulatukat.
Minden külső kapcsolatot elvágtam, hogy kívülről ne lássanak minket.
Várom az utasításait.
Egyelőre maradjon inaktív! Fegyverszünet van.
Fegyverszünet, ezredes úr? Mennyi ideig?
Még több, mint 24 óráig. Nem tudjuk kikerülni.
Benne volt a hírekben.
24 óra múlva ezek a rohadékok Szingapúrban lesznek.
Indítsunk együtt koordinált támadást! Meglepjük őket. Tíz perc, és vége lesz.
Meg van kötve a kezem.
Az elnökség nem akar több hadakozást Madridban.
Uram, vannak automata fegyvereim, gránátok, minden.
Nem várom meg, amíg megszöknek.
Én nem írtam alá a fegyverszünetet. Érti, mire célzok?
Hivatalosan csak arra kérhetem, hogy várjon.
Habár nem szeretném, ha ezt tenné.
Ez mit jelent?
Bármit tegyen is, önvédelemnek fogjuk minősíteni.
Nem lesznek jogi következményei.
Ha kiiktatja mindet,
én, a nyomozók és az állam hősként fogunk magára tekinteni.
Vettem, ezredes.
Sok szerencsét!
Azok a legfontosabb pillanatok, amikor rájövünk, hogy nincs visszaút.
Átléptél egy határt, és nem lehet visszafordulni.
Nincs hátraarc.
Minden meg fog változni, te meg kapaszkodsz a jelenbe.
Mintha meg tudnád előzni a katasztrófát.
Hogy vagyunk?
Nyilván nem fog meglepni,
hogy mikor Mindanaóba értünk, a családodnak hűlt helye volt. Ta-dam!
Gratulálnék hozzá.
De tudod, mit?
Nem fogok.
Mert az a helyzet, hogy mielőtt Rio bementa jegybankba,
kiadta az összes futárt.
Nem szólt róla a Professzornak.
Hallottam.
Szerinted mennyi idő lesz, mire feladja a családodat?
- Professzor. - Igen, Antoñanzas?
Nem szabadna ezt elmondanom, de...
De mi?
Tamayo parancsára hidegvérrel fog gyilkolni. Bűncselekmény.
Mi történik?
A bank biztonsági vezetője felhívta a sátrat.
Pánikszobája és katonai fegyverei vannak.
Hol ez a pánikszoba?
Nem tudom, de vannak kamerák. Mindent lát.
Tokió.
- Tokió. - Professzor.
Figyelj rám! Gandía fel van fegyverezve, és van egy pánikszobája.
- Tessék? - Van egy pánikszobája.
Figyel titeket. Tudja, hol vagytok. Szedd össze a többieket!
Tokió?
A feliratot fordította: Somogyi Julianna